[宋]
安石榴花浓绿映。解愠风轻,乍改朱明令。衮绣元臣门户盛。童孙此日悬弧庆。夜宴华堂添酒兴。除书,远带天香剩。欲浥苕波供续命。不须龙护江心镜。
[宋]
石榴花发尚伤春。草色带斜曛。芙蓉面瘦,蕙兰心病,柳叶眉颦。如年长昼虽难过,入夜更消魂。半窗淡月,三声鸣鼓,一个愁人。
[宋]
石榴花谢了,正荷叶、盖平池。试玛瑙杯深,琅玕簟冷,临水帘帷。知他故人甚处,晚霞明、断浦柳枝垂。唯有松风水月,向人长似当时。依依。望断水穷,云起处、是天涯。奈燕子楼高,江南梦断,虚费相思。新愁暗生旧恨,更流萤、弄月入纱衣。除却幽花软草,此情未许人知。
[明]
庭下石榴花乱吐,满地绿阴亭午。午睡觉来时自语,悠扬魂梦,黯然情绪,蝴蝶过墙去。
骎骎娇眼开仍,悄无人至还凝伫。团扇不摇风自举,盈盈翠竹,纤纤白苎,不受些儿暑。
[唐]
往来同路不同时,前后相思两不知。
行过关门三四里,榴花不见见君诗。
往来同路不同时,前后相思两不知。
行过关门三四里,榴花不见见君诗。
晔晔复煌煌,花中无比方。
艳夭宜小院,条短称低廊。
[唐]
嫩叶生初茂,残花少更鲜。结根龙藏侧,故欲并青莲。
[唐]
深色胭脂碎剪红,巧能攒合是天公。
莫言无物堪相比,妖艳西施春驿中。
[宋]
王母庭中亲见栽,张骞偷得下天来。
谁家巧妇残针线,一撮生红熨不开。
[唐]
比因酬赠为花时,不为君行不复知。
又更几年还共到,满墙尘土两篇诗。
一夜春光绽绛囊,碧油枝上昼煌煌。风匀只似调红露,
日暖唯忧化赤霜。火齐满枝烧夜月,金津含蕊滴朝阳。
灵根逐汉臣,远自河源至。
流离遍中壤,今兹尽苗裔。
[宋]
石榴花下薄罗衣。睡起却寻棋。未省高低,被伊春笋,拈了白玻璃。钏脱钗斜浑不省,意重子声迟。对面痴心,只愁收局,肠断欲输时。
春花开尽见深红,夏叶始繁明浅绿。
只知结子熟秋霖,不识来时有筇竹。
堂下一匹郑虔马,栏边两株安石榴。
但能有酒邀佳客,亦任狂花落素瓯。
[宋]
莫峙而匪山,莫流而匪川。
人生有懿德,万性同此天。
英英石榴花,不火而自晰。
凡今之人兮,谁不附炎热。
英英石榴花,不朱而自赤。
凡今人之兮,谁不悦媚色。
[唐]
一朵花开千叶红,开时又不藉春风。
若教移在香闺畔,定与佳人艳态同。
猩巾绉折亚枝红,独现精神万绿中。
带种归来传博望,动人咏处想荆公。
待阙南风欲上场,阴阴稚绿绕丹墙。
石榴已着乾红蕾,无尽春光尽更强。
待阙南风欲炷香,东风打并住西堂。
石榴已著乾红蕾,却问春归有底忙。
紫府真人饷露囊,猗兰灯烛未荧煌。丹华乞曙先侵日,
金焰欺寒却照霜。谁与佳名从海曲,只应芳裔出河阳。
[宋]
吴中四月尚余寒,细雨霏霏怯倚阑。
老子真成兴不浅,榴花折得一枝看。